દુનિયામાં ક્યાંય જોવા ન મળે તેવું એક અનન્ય પાસું એ છે કે ભારતના તમામ પાંચ લાખ ગામડાઓમાંથી ખેડૂતો પાસે તેમના લોખંડના જૂના ખેતઓજારો ઊઘરાવીને તેમાંથી જનભાગીદારી દ્વારા આ પ્રતિમાનું નિર્માણ કરવામાં આવશે. સપૂત ગુજરાતનો અને સ્થળ પણ ગુજરાતનું, છતાંય દેશ આખાના ખેડૂતો પોતપોતાની રીતે નાનકડું યોગદાન આ માટે આપશે. દરેક ધરતીપુત્ર આ પ્રતિમામાં પોતાના પરિશ્રમ અને પ્રસ્વેદનું પ્રતિબિંબ જોઈ શકશે, જેનાથી એકતાની ભાવના દ્રઢીભૂત થશે.